b'\n_START_ARTICLE_\nBediasit\n_START_PARAGRAPH_\nBediasit je vrsta tektita._NEWLINE__NEWLINE_Bediasiti izhajajo z vzhodnega podro\xc4\x8dja Teksasa v Zdru\xc5\xbeenih dr\xc5\xbeav Amerike. Najve\xc4\x8dji najdeni bediasit ima maso ve\xc4\x8d kot 200 g, vsi pa so \xc4\x8drne barve._NEWLINE__NEWLINE_Prvi bedaisit so na\xc5\xa1li okoli leta 1936 v bli\xc5\xbeini majhnega kraja Bedias v Teksasu (severo-severo-zahodno od mesta Houston), kjer jih je tudi najve\xc4\x8d. Po tem kraju imajo tudi ime. Prvi, ki je prou\xc4\x8deval bediasite, je bil Virgil Barnes. Noben bediasit \xc5\xa1e ni bil najden na izvornem kraju, vedno se najdejo na krajih kamor jih je prinesla erozija povr\xc5\xa1ine._NEWLINE__NEWLINE_Bediasiti se nahajajo na podro\xc4\x8dju, ki izhaja iz kraterja Chesapeake Bay. Iz tega kraterja izhajata dve vrsti tektitov: \xc4\x8drni bediasiti v Teksasu in zeleni georgianiti iz Georgije. Krater je nastal pred 35 milijoni let. Enega izmed bediasitov so na\xc5\xa1li celo na Kubi, kar je okoli 1700\xc2\xa0km ju\xc5\xbeno od kraterja.'